Diari Oficial de la Generalitat Valenciana


Sumari del DOGV 7977, del 10-02-2017 (2017/514)

Notificació de la sentència dictada en el judici verbal número 794/2013.
------------------------------------------------------------------------

### Dades del document

Número de DOGV
:   7977

Data del DOGV
:   10-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/514


Organisme emissor
:   Jutjat de Primera Instància Número 4 de Catarroja

Tipus de document
:   Edicte

Notificació de la sentència dictada en el judici verbal número 794/2013. [2017/514]  
Compte consignacions: Banco Santander, 3501.  
Procediment: judici verbal (250.2) número 000794/2013-J.  
Demandant: Honda Bank, GmbH, sucursal a Espanya. Carrer de la Selva, 4. El Prat de Llobregat.  
Procuradora: María Esther Bonet Peiró.  
Demandats: Israel Corcoles González i Isabel González Núñez, 267... i 254...  
Domicili: carrer de Joan XXIII, 7, Massanassa, i carrer de la Peanya, 5, escala A, porta 3, València.  
Silvia Vizcarro Catalá, secretària del Jutjat de Primera Instància número 4 de Catarroja, faig saber que davant d'aquest jutjat i secretaria a càrrec meu se segueixen actuacions de judici verbal (250.2) número 000794/2013, a instàncies d'Honda Bank, GmbH, sucursal a Espanya, contra Israel Corcoles González i Isabel González Núñez, i s'ha dictat la sentència, de data 15 de febrer de 2016, que té la part dispositiva que, literalment, és com segueix:  
  
«Dispositiva  
Estime de forma parcial la demanda interposada per l'entitat Honda Bank, GmbH, sucursal a Espanya, contra Israel Corcoles González i Isabel González Núñez, i declare nul i inaplicable, per abusiva, la inclusió de les comissions de devolució i altres despeses exigibles, esmentades en la condició general setena.  
La nul·litat de la condició general sisena que fa referència als interessos de demora, per abusiva, en què s'ha d'aplicar l'interés remunerador pactat fins a fer-ne el pagament complet del deute.  
Condemne Israel Corcoles González i Isabel González Núñez a satisfer a l'actora la totalitat de les quotes mensuals impagades des del mes de novembre de 2012 i fins al mes de març de 2014, més els corresponents interessos remuneradors, que cal determinar en la fase d'execució de la sentència, i es fixaran com a base de liquidació els documents aportats juntament amb la demanda, principalment el document número 2. Sense perjudici dels interessos processals de l'article 576 de la Llei d'enjudiciament civil.  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació davant l'Audiència Provincial de València, per escrit davant d'aquest jutjat, dins del termini de 20 dies hàbils comptador des de l'endemà que es notifique. Serà requisit necessari per a recórrer, en virtut de la Llei orgànica 1/2009, de 3 de novembre, complementària de la Llei de reforma processal per a la implantació de la nova oficina judicial, la consignació en el compte de dipòsits i consignacions d'aquest jutjat, obert al Banco Español de Crédito, de la quantitat de 50 euros, i s'haurà d'indicar en el resguard d'ingrés que es tracta d'un «recurs», seguit del codi «02», i indicarà com a tipus de «recurs», «civil apel·lació», que s'haurà d'acreditar mitjançant l'aportació de justificant bancari.  
  
Porteu-ne un testimoniatge a les actuacions i registreu-lo en el llibre que corresponga.  
Aquesta és la meua sentència, que pronuncie, mane i firme.»  
  
I perquè així conste, i perquè valga de notificació al demandat, Isabel González Núñez, en la forma establida en l'article 497.2 de la Llei d'enjudiciament civil en relació amb el 164 del mateix text legal, expedisc aquest edicte, que serà fixat al tauler d'anuncis d'aquest jutjat i publicat en el Diari Oficial de la Generalitat Valenciana.  
  
  
Catarroja, 13 de juny de 2016.- La lletrada de l'Administració de justícia: Silvia Vizcarro Catalá.